James Blunt

James Blunt (naskiĝis kiel James Hillier Blount,  en Tidworth, Wiltshire, Anglio) estas brita kantaŭtoro.

Venante el familio kun longa tradicio de militistoj, James kontraktis kun la armeo tuj post finado de la lernejo. Sponsorite de la armeo li studis aviadoteknologion kaj poste sociologion en la Universitato de Bristol kaj post la bakalaŭriĝo en 1996 rekompense devis servi en la Brita armeo. Li fariĝis subleŭtenanto poste kapitano en elita regimento Life Guards. En 1999 li servis kiel armita informoficiro de la NATO-trupoj en Kosovo, kie li laboris antaŭ la frontlinioj por gvidi la NATO-atakojn kontraŭ serbaj celoj. En Kosovo li verkis sian kanton No Bravery. Li forlasis la armeon en 2002 post 6-jara servo.

Kiel muzikisto li jam famiĝis en 2004 per sia unua albumo Back to Bedlam (Reen en la frenezulejon - Bedlam estas konata brita frenezulejo, la vorto fariĝis eponimo). En la kantoj de tiu albumo li traktas siajn travivaĵojn el la milito en Kosovo. La kanto "You're Beautiful" atingis rangon 2 en la tutmonda listo de plej sukcesaj kantoj.

Blunt gajnis du BRIT- kaj du Ivor-Novello-premiojn kaj estis nomumita por kvin Grammy-premioj en 2006. Lia kanto "1973" estis lia unua tutmonda Numero 1 en oktobro 2007.

Blunt engaĝiĝas por Medicinistoj sen limoj kaj krome por Help for Heroes, karitata organizaĵo por helpi vunditajn kaj psikotraŭmatigitajn soldatojn.
Li vivas en Ibizo, Hispanio.

 Diskografio 
 Albumoj 
 2004: Back to Bedlam
 2007: All the Lost Souls

 Muzik-videoj 
 2006: Chasing Time: The Bedlam Sessions
 Videoj ĉe YouTube

 Premioj 
 MTV Europe Music Awards, 2005 - Plej bona nova akto
 BRIT Awards, 2006 - Plej bona popakto, Plej bona vira kantisto
 NME Awards, 2006 - Plej malbona albumo
 Ivor Novello Awards, 2006 - Plej ofte prezentata verko, Internacia Furorkanto de la Jaro
 MTV Video Music Awards - Plej bona vira video, Plej bona kinematografio

 Plia legado 
 TV intervjuo ĉe The Hour on CBC 
 James Blunt intervjuo kaj video ĉe and POP  

 Eksteraj ligiloj 


 JamesBlunt.com Oficiala James Blunt paĝo 
 James Blunt Online Encyclopedia  

Kategorio:Britaj kantistoj